Dana 22.svibnja 2016. održana je Državna smotra projekata iz područja Građanskog odgoja i obrazovanja u Gornjogradskoj gimnaziji u Zagrebu. Među 400 sudionika iz osnovnih i srednjih škola Republike Hrvatske, uspješno su predstavili projekt „Velika ruka, malu ruku drži“učenici i učenice 3.B razreda OŠ Pujanki iz Splita: **Toma Čupić, Dora Grubšić, Antea Maretić i Toma Žunić** s učiteljicom: **Anom Alujević Grgas**. Komisija ih je pohvalila za dosadašnji rad, trud, volontiranje te uvažavanje različitosti. Zaključili su da je ovaj projekt primjer suživota u različitostima te da se treba nastaviti.



